Diari Oficial de la Generalitat Valenciana


Sumari del DOGV 5388, del 15-11-2006 (2006/12138)

ORDE de 14 de setembre del 2006, de la Conselleria de Cultura, Educació i Esport, per la qual es crea una secció d'Educació Secundària a Torrevieja.
----------------------------------------------------------------------------------------------------------------------------------------------------

### Dades del document

Número de DOGV
:   5388

Data del DOGV
:   15-11-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/12031


Data del document
:   14-09-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Torrevieja
    * centre d'ensenyament
    * ensenyament públic

ORDE de 14 de setembre del 2006, de la Conselleria de Cultura, Educació i Esport, per la qual es crea una secció d'Educació Secundària a Torrevieja. [2006/12260]  
La Direcció General d'Ensenyament i la Direcció Territorial de Cultura, Educació i Esport d'Alacant han efectuat sengles propostes per a la creació del quint institut d'Educació Secundària a Torrevieja. El nou centre docent, no previst inicialment en el mapa escolar de la Comunitat Valenciana, és necessari per a atendre les urgents necessitats d'escolarització derivades de l'evolució demogràfica de la zona. El programa de necessitats es referix a un centre de 24 unitats d'Educació Secundària Obligatòria i 8 de Batxillerat.  
Mentre es gestiona la construcció del nou edifici escolar, l'Ajuntament de Torrevieja ha posat a disposició de la Conselleria de Cultura, Educació i Esport una parcel·la de 12.555 m2 a l'avinguda dels Nenúfars, per a la ubicació de les instal·lacions provisionals, fins a la construcció de l'edifici escolar que serà la seua seu definitiva. Tot això, en el marc de col·laboració establit en l'apartat tercer de la disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu i el Reial Decret 2274/1993, de 22 de desembre, de Cooperació de les Corporacions locals amb el Ministeri d'Educació i Ciència, d'aplicació supletòria a la Comunitat Valenciana.  
La disposició addicional octava del Reglament Orgànic i Funcional dels instituts d'Educació Secundària, aprovat per Decret 234/97, de 2 de setembre, del Govern Valencià (DOGV 08.09.1997), configura les seccions d'Educació Secundària Obligatòria com a centres dependents d'un institut d'Educació Secundària, i faculta la Conselleria de Cultura i Educació per a la creació i supressió d'estos centres.   
L'Ajuntament de Torrevieja ha manifestat una posició favorable a la creació del centre, en compliment del que establix el punt tercer de l'Orde de 31 de juliol de 1998, de la Conselleria de Cultura, Educació i Ciència, per la qual es regulen les seccions dels instituts d'Educació Secundària a la Comunitat Valenciana (DOGV de 20-08-1998).  
En virtut d'això i, fent ús de les competències que m'atorga l'article 35 de la Llei 5/1983, de Govern Valencià,  
ORDENE  
Primer  
Es crea, dependent de l'Institut d'Educació Secundària Las Lagunas de Torrevieja, codi 39896076, el següent centre docent:  
Província: Alacant  
Localitat: Torrevieja  
Denominació: Secció de l'Institut d'Educació Secundària Las Lagunas  
Codi: 38427192  
Domicili provisional: Avinguda dels Nenúfars, s/n.  
Codi postal: 03976 (Urbanització La Torreta II)  
Composició: 7 unitats d'Educació Secundària Obligatòria  
Capacitat: 210 places escolars  
Segon  
El centre iniciarà les seues activitats el curs acadèmic 2005/2006 i oferirà matrícula per a cursar Educació Secundària Obligatòria.  
Tercer  
El director territorial de Cultura, Educació i Esport d'Alacant nomenarà l'equip directiu del centre, de conformitat amb el que establix l'Orde de 31 de juliol de 1998, de la Conselleria de Cultura Educació i Ciència, per la qual es regulen les seccions dels instituts d'Educació Secundària de la Comunitat Valenciana.  
Quart  
La Direcció General d'Ensenyament determinarà i gestionarà els fons necessaris per a la posada en funcionament i manteniment del centre. Així mateix, el dotarà de l'equipament i material didàctic necessaris. A este efecte, la Direcció Territorial de Cultura, Educació i Esport d'Alacant n'efectuarà l'oportuna i raonada proposta.  
Disposició addicional única  
El que establix esta disposició s'inscriurà en el Registre de Centres Docents de la Comunitat Valenciana.  
Disposicions finals  
Primera  
S'autoritza les direccions generals de Personal Docent, de Règim Econòmic i d'Ensenyament perquè, en l'àmbit de les seues competències respectives, adopten les mesures necessàries per a l'aplicació i desenvolupament del que disposa esta orde.  
Segona  
La present orde produirà els seus efectes a l'inici del curs escolar 2005/2006, excepte pel que fa al nomenament de l'equip directiu, supòsit en què s'estenen a l'1 de juliol del 2005.  
València, 14 de setembre del 2006  
El conseller de Cultura, Educació i Esport  
Alejandro Font de Mora Turón